text: খইয়া বাবলা (বৈজ্ঞানিক নাম: Pithecellobium dulce) হচ্ছে Fabaceae পরিবারের  Pithecellobium গণের একটি গাছ।
  
  বিবরণ
  এ গাছের দেহ সুন্দর পেঁচানো। গাছ কেটে ফেললেও এর গোড়া থেকে দ্রুত নতুন ডাল গজিয়ে যায়। চারটি উপপত্র পাতার গোঁড়ায় কাটা থাকে। পুরনো পাতা ঝরে দ্রুত নতুন পাতা গজায়। পাতা দেখতে অনেকটা কাঞ্চনের পাতার মত। এর ফল দেখতে জিলাপির মতো পেঁচানো। ফলে ৫-১০ টি বীজ থাকে। পাকার পরে ফল ফেটে ভিতরে থেকে হলুদাভ সাদা মাংশ বীজ বেরিয়ে পরে। এর ফল মিষ্টি ও সুস্বাদু হয়। বাংলাদেশের গ্রামীণ শিশুরা গ্রীষ্মকালে এ ফল সংগ্রহ করে থাকে। তবে বাণিজ্যিকভাবে এ ফল কোথাও বিক্রি হয় না।
  
  বিস্তৃতি
  আমেরিকা, মেক্সিকো, ভেনেজুয়েলা , বাংলাদেশে এ উদ্ভিদ দেখা যায়।
  
  উপকারিতা
   এ গাছের ছাল আমাশয়, অবিরাম ডায়েরিয়া ও যক্ষারোগের জন্য উপকারি। 
   এর বীজ আলসারে আরাম দেয়। 
   কফ নিঃসরণ ও পাতা পিত্তাশয়ের রোগে ব্যবহৃত হয়।
  এ গাছের ফল সুস্বাদু, গ্রামীণ শিশুদের মাঝে জনপ্রিয়।
  
  চিত্রশালা
  
  তথ্যসূত্র
  
  বিষয়শ্রেণী:আমেরিকার উদ্ভিদ
  বিষয়শ্রেণী:মেক্সিকোর উদ্ভিদ
  বিষয়শ্রেণী:ভেনেজুয়েলার উদ্ভিদ
  বিষয়শ্রেণী:ঔষধি উদ্ভিদ
  বিষয়শ্রেণী:কলম্বিয়ার উদ্ভিদ
  বিষয়শ্রেণী:বাংলাদেশের উদ্ভিদ
title: খইয়া বাবলা